	Tantárgy neve: Kortárs művészet
	Kreditértéke: 4 kr

	A tantárgy elméleti vagy gyakorlati jellegének mértéke, „képzési karaktere”12: 100/0 kredit%

	A tanóra típusa: előadás, és óraszáma: heti 2 tanóra, 26 óra az adott félévben,
nyelve: magyar, angol
Az adott ismeret átadásában alkalmazandó további módok, jellemzők: galéria látogatás, műterem látogatás

	A számonkérés módja: kollokvium
Az ismeretellenőrzésben alkalmazandó további módok: 

	A tantárgy tantervi helye: 5. félév

	Előtanulmányi feltételek: nincsenek

	Tantárgy-leírás: az elsajátítandó ismeretanyag tömör, ugyanakkor informáló leírása

	A kurzus célja a kortárs művészet néhány meghatározó tendenciájának ismertetése egy-egy kiválasztott életmű vagy művészeti alkotás bemutatásán, illetve művészetelméleti kontextualizálásán keresztül. Az előadások a művészeti intézményrendszer és a művészettörténeti kanonizáció működésére, valamint a lehetséges olvasatok sokféleségére is reflektálnak. A felvetett problémák megközelítése a művészettörténeti előzmények, illetve a kultúrtörténeti háttér feltárásával együtt történik, így a kortárs áramlatok korábbi időszakokhoz való visszacsatolásait is kritikai módon vizsgáljuk.
A kurzus foglalkozik a kortárs képzőművészet szerteágazó műfaji lehetőségeivel, intermediális szemléletének kialakulásával és expanzív jellegének szellemi hátterével. Így jutunk el a festészettől, szobrászattól és grafikától az befogadói térélményt hangsúlyozó installációkig és a performatív elemeket is beépítő művekig, melyek a fizikai és konceptuális határok feloldása által alternatív valóságokat teremtenek, miközben brandként és megosztható virtuális tartalomként is képesek működésbe lépni. A komplex érzékelési módokat bevonó, fiktív tartományokkal kibővített, lírai alkotások mellett a mű ontológiai státuszára konceptuális reflexiókat adó megoldásokat is tanulmányozunk. Az egyes kortárs művészeti gyakorlatokban felbukkanó tárgyközeliség jelenségét a talált tárgy és a readymade kategóriáit újraértelmező objektműveken keresztül elemezzük. E fogalmak komplex utóéletét többek között a wunderkammer kortárs vonatkozásaiban, illetve az aggregátum, az akkumuláció vagy az archívum elveire építő alkotásokban érhetjük tetten, de ide kapcsolhatjuk a mű, mint árucikk témáját is. Ebben a párbeszédben, ahogyan a képinfláció által definiált, médiaszaturált jelenünkben, központi kérdésként merül fel az eredetiség és a szerzői autoritás kérdése is.

	[bookmark: _GoBack]A 2-5 legfontosabb kötelező, illetve ajánlott irodalom (jegyzet, tankönyv) felsorolása bibliográfiai adatokkal (szerző, cím, kiadás adatai, (esetleg oldalak), ISBN)

	Kötelező:
· Pradel, Jean-Louis: A jelenkor művészete. Helikon, Budapest, 2002, ISBN: 9632087119
· Lengyel András – Tolvaly Ernő (szerk.): Kortárs képzőművészeti szöveggyűjtemény I-II. A&E 93’, Budapest, 1995, 2002.
· Umberto Eco: Nyitott mű, Európa Könyvkiadó, Budapest, 2006, ISBN: 9630779919

Ajánlott:
· András Edit: Kötéltánc. Tanulmányok az ezredvég amerikai képzőművészetéről. Új Művészet Kiadó, Budapest, 2001, ISBN: 963-7792-35-X
· Perry, Gill – Wood, Paul (szerk.): Themes in contemporary art. Yale University Press, New Haven, 2004, ISBN: 9780300101430


	Azoknak az előírt szakmai kompetenciáknak, kompetencia-elemeknek a felsorolása, amelyek kialakításához a tantárgy jellemzően, érdemben hozzájárul 

	
a) tudása
-   Alapvető ismeretekkel rendelkezik az európai és a magyar kortárs képzőművészet főbb elméleteiről,
    tendenciáiról, irányzatairól, fontosabb alkotásairól.
-   Megérti az alkotói folyamatát segítő kortárs képzőművészeti, művészetelméleti analógiákat. 
-   Ismeri az európai összművészeti jelenségek kortárs eredményeit.
-   Átfogó ismerete van a kulturális különbségekből adódó eltérésekről a kortárs képzőművészet területén.
-  Rendelkezik releváns véleménnyel a saját területén készült kortárs műalkotásokról, beleértve saját művét
    is; kritikai érzéke finom és szofisztikált; ismeri és tudja használni a képzőművészet szakmai 
    terminológiáját. 
-   Felismeri egy adott kortárs alkotói gyakorlat eredetiségét, képzőművészeti jelentőségét.
-   Alapvető ismeretekkel rendelkezik a kortárs képzőművészet angol szaknyelvi területén, ismeri és 
    használja az angol nyelvű szakmai terminológiát.

b) képességei
· Képes felmérni, hogy alkotását a kortárs képzőművészet esztétikai konvenciói és etikai szabályai szerint fogják megítélni, és ezt tevékenysége során figyelembe veszi.
· Alapvető képességekkel rendelkezik, melyek révén képes az európai kortárs művészet fő jelenségeinek, irányzatainak és kérdésfelvetéseinek azonosítására.

c) attitűd
· Alapvető ismereteire támaszkodva kritikai megértéssel viszonyul a kortárs képzőművészeti alkotásokhoz. Ezt a tudását folyamatosan és tudatosan továbbfejleszti. 
· Nyitott az európai, és azon belül a magyar kortárs képzőművészeti alkotások kifejezési eszközeinek és módszereinek feltérképezésére; 
· Szem előtt tartja a kortárs képzőművészet társadalmi beágyazottságát, alkotásaival érzékenyen reflektál a társadalmi kihívásokra. 

d) autonómiája és felelőssége
- Részt vesz kortárs képzőművészeti projektekben, kiállításokon szerepel.
- Szakmai orientációja kialakult; saját korának képzőművészeti tendenciáiból, kultúrájából és az európai
  tradíciónak ötvözetéből önálló eszmeiségű vizuális műveket alkot.

	Tantárgy felelőse: Huth Júliusz Ph.D egyetemi adjunktus

	Tantárgy oktatásába bevont oktatók: dr. habil. Sturcz János Ph.D. egyetemi tanár

	A tantárgy rövidített címe: -

	Tantárgykódja: MŰT-KORM01, MŰT-KORM01-23-C

	Felelős tanszéke: Művészettörténet Tanszék

	Képzési idő szemeszterekben: 1 szemeszter

	Tanórák száma összesen: 26 tanóra

	Tanulmányi követelmények: 

	Oktatási módszerek: előadás és vetítés

	Javasolt tanulási módszerek: aktív órai részvétel, az oktatóval való rendszeres kommunikáció

	A hallgató egyéni munkával megoldandó feladatainak száma: -

	Felhasználható fontosabb technikai és egyéb segédeszközök: projektor/kivetítő

	Szabadon választható (az infrastrukturális adottságokat figyelembe véve) tárgyként meghirdetve a jelentkező hallgatók létszáma (a tárgyat kötelezően felvevő hallgatóval együtt): 25 fő



